
Narva Linnavalitsuse 05.11.2019. a korralduse nr 840-k

„Huvihariduse ja huvitegevuse täiendava toetuse jaotamine“ muutmine
1. Asjaolud ja menetluse käik
Narva Linnavolikogu 20.12.2018. a otsusega nr 69 kinnitati Narva linna noorte huvihariduse ja huvitegevuse kava 2017-2020. Noorsootöö seaduse § 15² lg 1 p 1 ja   p 2 alusel sisaldab huvihariduse ja huvitegevuse kava muu hulgas huvihariduses ja huvitegevuses osalevate noorte arvu ja võimalusi 1. oktoobri seisuga.
Narva Linnavolikogu võttis 24.10.2019. a vastu otsuse nr 51, millega volitas kuni 31.12.2019. a noorsootöö seaduse § 15² lõikes 1 sätestatud ülesande lahendamine Narva Linnavalitsusele.
Korraldusega täiendatakse kehtivat Narva linna noorte huvihariduse ja huvitegevuse kava huvihariduses ja huvitegevuses osalevate noorte ja osalemisvõimaluste arvuga seisuga 01.10.2019. a. 

2. Õiguslikud alused
2.1 Haldusmenetluse seaduse § 64 lg 1 kohaselt kohaldatakse seaduse 4. jao sätteid haldusakti kehtetuks tunnistamisele haldusorgani poolt. Kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes.

2.2 Haldusmenetluse seaduse § 68 lg 2 alusel otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.

3. Otsus
Muuta Narva Linnavalitsuse 05.11.2019. a korraldus nr 840-k „Huvihariduse ja huvitegevuse täiendava toetuse jaotamine“, kinnitades see uues redaktsioonis vastavalt lisale 1.
4. Rakendussätted
4.1 Korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

